Willis Carrier

Willis Haviland Carrier (* 26. november 1876, Angola, New York, USA – † 7. október, 1950, New YorkMargaret Ingels, Willis Haviland Carrier: father of air conditioning, Country Life Press, 1952, p. 101: "Willis Haviland Carrier died in New York on October 7, 1950, shortly before his seventy-fourth birthday.") bol americký technik a vynálezca. Položil základy modernej úpravy vzduchu a vyvinul prvý klimatizačný systém.

Začiatkom 20.storočia ako technik firmy Buffalo Forge Company riešil Willis Carrier problémy tlačiarne Sackett-Wilhelms Lithographing and Publishing Company v newyorskom Brooklyne. Papier, ktorý tlačiareň používala, sa krčil vďaka vysokým teplotám a vlhkosti vzduchu, a farby zle schli. Carrierov nápad, hnať vzduch okolo stočených trubiek so studenou vodou sa stal základom celého systému. Vodné pary sa na trúbkach zrážali a ochladzovali tak okolitý vzduch. Chladiace zariadenie prvý raz uviedol do prevádzky 17. júla 1902.

Časom toto zariadenie začali používať americké továrne, novo zakladané biografy; v roku 1928 boli klimatizáciou vybavené priestory amerického Kongresu a nasledujúci rok aj miestnosti Bieleho domu. Z firmy Carrier Corporation (súčasť United Technologies Corporation), ktorú Carrier zakladal, je v súčasnosti najväčší svetový výrobca klimatizačných systémov.

 Referencie 

 Iné projekty 

 Externé odkazy 
Lidé poprvé zapnuli klimatizaci před 105 lety 
Willis Carrier, otec modernej klimatizácie

Kategória:Vynálezcovia USA